7. mail avati Tallinnas Kadrioru kunstimuuseumis Weizenbergi 37 näitus «Eesti ikoonikunst» ja selle filiaalis Mikkeli galeriis Weizenbergi 28 näitus «Vene ikoonid. Gunnar Savisaare kogu».  «Eesti ikoonikunst» on Nikolai Kormašovi (sünd 1929) autorinäitus, kuid ta ei astu siin  üles mitte kunstniku, vaid ikoonikunsti asjatundjana, kes on aastakümneid ikoone uurinud, restaureerinud ja kollektsioneerinud. Eksponeeritud mälestised moodustavad üheskoos visuaalse rea, mis toob vaatajani Eesti ikoonimaali erinevad arenguetapid, iseloomulikud jooned ning seotuse eri aegade vaimsuse ja esteetikaga.